ORDE do 28 de novembro de 2005 pola que se resolve a concesión dos premios á innovación educativa para o profesorado e centros sostidos con fondos públicos dependentes desta consellería, convocados pola Orde do 22 de maio de 2005 (Diario Oficial de Galicia do 8 de xuño).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/12/2005

A Consellería de Educación e Ordenación Universitaria, por Orde do 22 de maio de 2005 (DOG do 8 de xuño), convocou premios dentro do marco do impulso á innovación educativa nos niveis non universitarios e do recoñecemento do traballo realizado polo profesorado que, individual ou colectivamente, está a levar adiante prácticas educativas innovadoras.
Segundo o disposto no artigo 4 da devandita orde, o día 28 de outubro de 2005 constituíuse o xurado encargado de avaliar os traballos presentados, procedendo a súa valoración e levantándose na mesma data acta da proposta de concesión de premios, que se elevou á conselleira para a súa aprobación e publicación no Diario Oficial de Galicia.
En consecuencia co anteriormente exposto, a Consellería de Educación e Ordenación Universitaria
DISPÓN:
Primeiro.-Conceder os premios á innovación educativa, convocados pola Orde do 22 de maio de 2005, aos traballos e profesores que se relacionan no anexo a esta orde.
Segundo.-Contra esta resolución, que pon fin á vía administrativa, os interesados poderán interpor recurso potestativo de reposición perante a conselleira de Educación e Ordenación Universitaria no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999, de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Disposición derradeira
Esta orde entrará en vigor a partir do día seguinte ao da súa publicación.
Santiago de Compostela, 28 de novembro de 2005.
Laura Sánchez Piñón
Conselleira de Educación e Ordenación Universitaria
ANEXO
* Modalidade A.
Premios de recoñecemento da actividade innovadora do profesorado.
-Un primeiro premio de 4.000 euros ao traballo:
Título: De viaxe polo tempo en tren.
Coord.: Juan Aguilar Madrazo.
Centro: IES Pino Manso.
O Porriño (Pontevedra).
-Dous segundos premios de 2.500 euros a cada un aos traballos:
Título: Alimentación no Quixote.
Autora: Mª Teresa Jiménez Bértolo.
Centro: IES Ánxel Casal.
A Coruña.
Título: Club matemático Durán Lóriga.
Coordinador: Santiago López Arca.
Centro: IES Ramón Otero Pedrayo.
A Coruña.
-Seis terceiros premios de 1.500 euros a cada un aos traballos:
Título: Tsunami en Asia.
Centro: IES Otero Pedrayo.
Autora: Carmen Cid Manzano.
Ourense.
Título: Os xogos dos nosos avós.
Coord.: Rubén Annicchiarico Ramos.
Centro: CEIP Bormoio Agualada.
Coristanco (A Coruña).
Título: Nós somos quen de facer arte.
Coord.: Seila Acuña Ferradanes.
Centro: IES Luis Seoane.
Pontevedra.
Título: Proxecto educativo: Cóntame un conto.
Coord.: David Pose Regueiro.
Centro: CEIP Humberto Juanes.
Nigrán (Pontevedra).
Título: Ciencias nas mans. Semana das ciencias 2005.
Coord.: Salvador Rodríguez Muñoz.
Centro: IES Escolas Proval.
Nigrán (Pontevedra).
Título: A Maxia da Química.
Coord.: Mercedes Neira González.
Centro: IES de Ames.
Ames (A Coruña).
* Modalidade B.
Premios de recoñecemento da actividade innovadora dos centros:
-Un premio de 3.000 euros ao traballo:
Título: Plan de convivencia do IES Val Miñor.
Centro: IES Val Miñor.
Nigrán (Pontevedra).
Coord.: Manuel Torres Vizcaya.
-Un premio de 2.000 euros ao traballo:
Título: Xanciña tragalixo.
Centro: CRA Mestre Clara Torres.
Tui (Pontevedra).
Coord.: Mª Teresa Domínguez Pérez.
-Un premio de 1.650 euros ao traballo:
Título: A biblioteca: O corazón do noso colexio.
Centro: CEIP Condesa de Fenosa.
O Barco de Valdeorras (Ourense).
Coord.: Xoaquín C. Freixeiro Álvarez.
-Un premio de 2.800 euros ao traballo:
Título: Mediadores no entorno escolar.
Centro: IES Otero Pedrayo.
A Coruña.
Coord.: Guillermina Souto Rey.
-Un premio de 2.900 euros ao traballo:
Título: A mediación como senda de convivencia.
Centro: IES Carlos Casares.
Viana do Bolo (Ourense).
Coord.: Susana Fernández Vázquez.
-Un premio de 1.650 euros ao traballo:
Título: Mellora das habilidades cognitivas de carácter lecto-escritor-Cóntame un conto e convive comigo.
Centro: CPI de Mondariz.
Mondariz (Pontevedra).
Coord.: José Luis Diéguez Ruibal.
-Un premio de 2.000 euros ao traballo:
Título: III Semana da ciencia e tecnoloxía no IES A Xunqueira.
Centro: IES A Xunqueira.
Pontevedra.
Coord.: José Manuel Dapena Márquez.
-Un premio de 2.000 euros ao traballo:
Título: III Semana da ciencia e a tecnoloxía no IES de Poio.
Centro: IES de Poio.
Poio (Pontevedra).
Coord.: Mª Concepción Mora Domínguez.